[{"text_idx": "#000003", "text": "Edrych ymlaen at w\u0302yl rithiol \u2018Yn o\u0302l i Frynllidiart\u2019 fydd yn cael ei chynnal ddydd Sul yma, 28 Mawrth ar DyffrynNantlle360 a Zoom."}, {"text_idx": "#000004", "text": "Ar drothwy 150 mlynedd ers geni\u2019r prifardd a\u2019r sosialydd R. \u2018Silyn\u2019 Roberts ym Mrynllidiart, Cwm Silyn, dyma gyhoeddi\u2019r amserlen ar gyfer gw\u0302yl rithiol \u2018Yn o\u0302l i Frynllidiart\u2019, a gynhelir yfory, dydd Sul, 28 Mawrth 2021, i gofio cyfraniad Silyn a\u2019i nai, y prifardd a\u2019r newyddiadurwr Mathonwy Hughes."}, {"text_idx": "#000005", "text": "Bydd 3 fideo yn cael eu rhyddhau ar wefan DyffrynNantlle360 yn ystod y diwrnod:"}, {"text_idx": "#000006", "text": "Rydym ni\u2019n edrych ymlaen yn eiddgar i weld y llechen goffa newydd i gofio Silyn a Mathonwy \u2013 yn rhithiol am y tro wrth gwrs."}, {"text_idx": "#000008", "text": "Bydd gwib-fideo yn dangos y daith o Dalysarn i Frynllidiart er mwyn lansio gwefan newydd, Llwybrau Dyffryn Nantlle. Bwriad y wefan yw cynnig amrywiaeth o deithiau diwylliannol i\u2019w dilyn o gwmpas y Dyffryn, gan rannu hanesion rhai o\u2019r bobl, yr adeiladau a\u2019r digwyddiadau a fu yma o\u2019n blaenau ni. Bydd 3 taith ar gael i gychwyn, gyda mwy yn cael eu hychwanegu dros yr wythnosau a\u2019r misoedd nesaf."}, {"text_idx": "#000010", "text": "Fideo arbennig sy\u2019n dangos cip ar y gwaith mae disgyblion Ysgol Nebo wedi bod yn ei wneud yn ddiweddar wrth ddysgu am Silyn, Mathonwy a Brynllidiart. Byddai Silyn a Mathonwy eu hunain wrth eu boddau yn clywed plant Nebo heddiw yn darllen rhai o\u2019u cerddi a\u2019u geiriau."}, {"text_idx": "#000014", "text": "Mae mwy o wybodaeth am yr w\u0302yl i\u2019w cael yn y straeon hyn: Yn o\u0302l i Frynllidiart \u2013 DyffrynNantlle360 a No\u0302l i\u2019r ysgol \u2013 i ddysgu am arwyr lleol? \u2013 DyffrynNantlle360"}, {"text_idx": "#000022", "text": "Dwi wedi anghofio fy nghyfrinair"}]